Nafarroako Parlamentuko Mahaiak, 2020ko martxoaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Elena Llorente Trujillo andreak aurkezturiko interpelazioa, zientziekin, teknologiarekin, ingeniaritzarekin eta matematikekin lotutako titulazioak (STEM), bereziki emakumeen artean, aldezteko eta horiei proiekzioa emateko politika orokorrari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2020ko martxoaren 9an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Elena Llorente Trujillo andreak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Nafarroako Gobernuarentzako interpelazioa, zientziren, teknologiaren, ingeniaritzaren eta matematikaren alorretan lan-eskaria esponentzialki areagotzen ari dela ikusita, alor horiekin lotutako titulazioak, bereziki emakumeen artean, aldezteko eta horiei proiekzioa emateko politika orokorrari buruzkoa.

Iruñean, 2020ko martxoaren 5ean

Foru parlamentaria: Elena Llorente Trujillo